FAMAS

KinnigBroDoareFuzuilh-arsailh tennadeg tri zenn/damaotomatek/aotomatekMont en-droTennata dre argil, bullpupMunision5,56 × 45 mm NATOIjinerPaul TelliéProduerienManufacture d'Armes de Saint-ÉtienneGIAT IndustriesBloaz krouidigezh1967Mare implij1979 – bremañ (en arme c'hall)Perzhioù teknikelMas (hep kartouchenn)3,780 kg (F1)3,747 kg (G2)Hirder757 mmHirder ar c'hanol488 mmHed-tenn pleustrek300 mTizh mont e-maez ar boledoù925 m/s - 960 m/sEndalc'hKargerioù fiñv 25 kartouchenn (F1), 30 kartouchenn (G2)AdstummoùFAMAS F1FAMAS G1FAMAS G2FAMAS FélinFAMAS commandoFAMAS civilFAMAS exportFAMAS surbaisséFAMAS valoriséLezennRummad e Bro-C'hallA
Ar FAMAS, pe FA-MAS, akronim evit Fusil d'Assaut - Manufacture d'Armes de Saint-Étienne, zo ur fuzuilh-arsailh gall kalibr 5,56 × 45 mm NATO doare bullpup implijet dreist-holl gant an arme c'hall abaoe dibenn ar bloavezhioù 1970. 

Goulennet hag implijet eo bet adalek ar bloavezhioù 1960 gant an arme c'hall evit kemer plas ar fuzuilh FSA MAS 1949-56 (kalibr 7,5 mm) hag ar bistolenn-vindrailher MAT 49 (kalibr 9 mm Parabellum). Klask a rae an arme kaout ur fuzuilh c'halloudus, aes da implijout ha da gempenn, hep ma vije re vras.

E miz Gwengolo 2016 e oa bet dibabet ar fuzuilh-arsailh alaman HK416 evel arm-skoaz standart nevez an arme c'hall SAMANA Pascal, Quand l'armée française opte pour le "made in Germany", BFM TV, 09/09/2016 (lennet d'ar 17/10/2024). Tonket eo da gemer plas ar FAMAS penn-da-benn.

 Istor 
Er bloavezhioù 1960 ha 1970 e rae c'hoazh an arme c'hall gant armoù ganet a-raok pe just goude an Eil Brezel-bed hag implijet da vare brezelioù didrevadenniñ ar bloavezhioù 1950, evel ar fuzuilh MAS 49/56, ar bistolenn-vindrailher MAT 49 hag ar fuzuilh-vindrailher FM MAC 24/29. Tamm-ha-tamm e teuas war-wel e oa diamzeriet an armoù-se e-keñver fuzuilhoù modernoc'h o gwikefre evel an AK-47 soviedel. 

E-kreiz ar bloavezhioù 1960 e c'houlennas ar gouarnamant gall lakaat bodañ ur skipailh ijinourien da sevel un arm nevez. Karget e voe ar Manufacture d'Armes de Saint-Étienne d'ober al labour adalek 1967. Paul Tellié, un ijinour hag en doa labouret evit kemmañ ar MAS 49 e MAS 49/56, hag en doa krouet ar fuzuilh-resisted FR-F1 BREUVART Pierre, FAMAS F1, L’ARME DES « 300 DERNIERS METRES », LAI Publications, 25/02/2022 (lennet d'an 12/09/2025), a ginnigas ar c'hentpatrom kentañ e 1971 LAGNEAU Laurent, Décès du général Paul Tellié, le « père » du FAMAS, Opex 360, 12/11/2014 (lennet d'ar 17/10/2024). Kinniget e voe an arm nevez en ur mod publik e 1973. Adalek 1979 e krogas an arme c'hall da reseviñ anezho. Etretant e oa bet esaeet armoù all, evel ar fuzuilhoù-arsailh suis SIG 540 e Liban e 1978. GOYA Michel, Mai 1978, le mois de la foudroyance, 22/05/2021 (lennet d'ar 17/10/2024)

Stumm kentañ ar FAMAS, anvet F1, zo bet gwerzhet ouzhpenn 400.000 skouerenn anezhañ e Frañs hag en un nebeud broioù all (Djibouti, Gabon, Senegal hag Emirelezhioù Arab Unanet).. GIAT Industries a broduas goude adstummoù G1 ha G2 a zouje ouzh norm standardizaat STANAG 4719 AFNA. Ar Marine Nationale a ra gant an adstumm G2 McCOLLUM Ian, FAMAS G2: The French Navy Updates its Bullpup, Forgotten Weapons, 27/05/2020 (lennet d'ar 17/10/2024).

Paouezet e voe da broduiñ ar FAMAS e 1992 FAMAS, Musée d'art et d'industrie Saint-Étienne (lennet d'ar 17/10/2024) . Kempennet e vez hiziv-an-deiz en uzin Nexter Mechanics e Tulle.

 Levrlennadur 

  Jean Huon, Le FAMAS et son histoire, Crépin-Leblond, 2010, 194 p., ISBN 9782703003366

 Daveennoù 

Rummad:Fuzuilhoù-arsailh
Rummad:Armoù Bro-C'hall
Rummad:Armoù brezel Ukraina